**Luovien alojen klusterin kokous**  MUISTIO

**Aika**: 20.9.2022 klo 12.00–14.00

**Paikka:** Teams-kokous

**Osallistujat:**

Joonas Martikainen Hiljaisuus ry

Tomi Aho Taiteen edistämiskeskus

Petri Hannula Lapin amk, pelipuoli

Maria Huhmarniemi Lapin yliopisto, taiteiden tiedekunta, Lapin taiteilijaseura

Johanna Partanen Rovaniemen kaupunki, Kylien kulttuurimatkailuhanke

Inka Kangasniemi Pohjolan palvelumuotoilu Pamu

Katariina Imporanta Kaltio Creative

Janne Kosonen TE-toimisto

Jussi Leipälä Ammattiopisto Lappia (klusterin varsinainen jäsen Anne Tryyki)

Jenni Lintula Lapin liitto (Satu Luiron tilalta)

Siiri Paananen Lapin yliopisto, Taiteiden tiedekunta

Eija Rajalin Lapin amk, kuvataide

Pertti Rauhala Lapin amk, FrostBit, pelitpuoli, 3D, grafiikka ym.

Riikka Oikarainen TaitoLappi

Risto Lustila Business Finland

Sami Halonen Digi- ja mainostoimisto Höyry

Katja Suopajärvi TE-toimisto

Taina Torvela Business Rovaniemi

Tytti Mäenpää Lappi design

Julius Oförsagd Arctic Factory, klusterin puheenjohtaja

Päivi Holopainen Lapin ELY-keskus, ennakointivastaava, kokouksen sihteeri

**Kokouksessa käsitellyt asiat:**

1. **Kokouksen avaus ja esittäytymiskierros**

Puheenjohtaja Julius Oförsagd avasi kokouksen ja käytiin läpi esittäytymiskierros.

1. **Hanke-esittely**

Joonas Martikainen (Hiljaisuus ry) ja Katariina Imporanta (Kaltio Creative) esittelivät maakunnallisen kulttuuriohjelman tekoon valmistavan kartoitushankkeen tavoitteita. Viime syksynä Flow house teki Kainuun liitolle Kainuun kulttuuriohjelman, mikä aukaisi silmät siihen, että Lapista puuttuu taiteen ja kulttuurin ohjelma, mitä tarvitaan myös rahoituksen ohjaukseen. Lapissa kulttuurin alueellista ohjelmaa tai kulttuuristrategiaa ei ole olemassa. Kulttuurikenttä ei itsessään ole osannut vaatia ohjelmaa ja toisaalta myös kentän osaamista ei välttämättä tunnisteta. Joonas ja Katariina ovat vieneet asiaa eteenpäin ja keskustelu Lapin liiton sekä ELY-keskuksen kanssa on avattu. Lappi-sopimuksessa mainitaan, että kulttuuriohjelma tullaan toteuttamaan. Keskustelua on käyty myös kaikkien kuntien kulttuuritoimijoiden kanssa.

Esiselvityshanke on mennyt AKKE-rahoitushakuun. Tavoitteena on taide- ja kulttuurialan toimijoiden tuominen yhteen ja saada tarpeet sekä osaamispotentiaali, osaksi maakunnallista kehittämistyötä. Tarkoituksena on osallistaa mm. työpajoissa taide- ja kulttuuripuolen osaajajoukkoa työpajoin yhteisen näkymän muodostamiseksi, jotta yhteisiä viestejä saadaan vietyä maakuntatasolle. Rovaniemen kaupunki ottanut koppia kehittämisestä kuntapuolen osalta ja tarkoituksena on nivoa hankkeet yhteen. Haasteena on löytää strategialle kotipesä – toiveena integrointi Lapin liitolle.

**Keskustelua aiheesta:**

**Maria Huhmarniemi:** Tiedoksi päättymässä oleva Amas-hanke (sosiaalisesti sitoutunut taide), jossa tehty tiekartta Lapin kulttuurikentästä. Linkki <https://zenodo.org/record/6592012#.YymJ8OxBzuR> s. 38–67.

1. **Pohjoisen Puhuri – Kuntien kulttuuritoiminnan alueellinen kehittämistehtävä Lapissa -hankkeen esittely**

Johanna Partanen esitteli Rovaniemen kaupungin hakemaa Pohjoisen puhuri -hanketta. Hankkeen tavoitteena on vahvistaa kulttuurialan asiantuntijaverkoston (erityisesti kunnat) toimintaa. Hankkeessa kehitetään vertaisoppimista ja toteutetaan pilotteja sekä kehitetään verkoston toimijoiden osaamista. Hankkeessa toteutettavan ennakoinnin toimenpiteen osalta olisi hyvä tehdä yhteistyötä klusterin kanssa. Hankehakemus on jätetty elokuun lopussa.

**Keskustelua:**

**Katariina Imporanta:** Hankkeet tukevat ja täydentävät toisiaan ja luovat pohjaa tulevalle Lapin kulttuuriohjelmalle.

1. **Älykkään erikoistumisen klusterin esittely**

Julius Oförsagd esitteli uutta yhdistettyä Arktinen muotoilu ja kehittämisympäristöt -klusteria (<https://arcticsmartness.fi/>). Klusterin tavoitteena on auttaa yritysmaailmaa kehittymään ja menestymään niin että TKI toimijat voisivat parhaalla tavalla tukea yritysten kasvua ja kehittymistä sekä yhteistä toimintaa. Muotoiluosaaminen ja luovien työkalujen hyödyntäminen innovoinnissa yhdistetään konkreettisiin kehittämisympäristöihin tukemaan lappilaista yrityskenttää. Uuden klusterin toimintamallin rakentaminen on meneillään, jotta se edistäisi elinkeinoympäristöä. Klusterin johtajana on Raimo Pyyny Lapin AMKlta ja Julius on varajohtaja. Tavoitteena on saada elinkeinoelämä mukaan klusteritoimintaan sekä saada kentän ja elinkeinoelämän kuulumisia ÄES-toimintaan ja sidosryhmille. Tällä hetkellä tehdään älykkään erikoistumisen strategiaa, joka vaikuttaa EU-rahaan.

1. **Toimialaklusterien toiminnan tavoitteita**

Luovien alojen klusterin ennakointivastaavana toimiva Päivi Holopainen esitteli toimialaklusterien toiminnan tarkoitusta, tavoitteita ja toimintaperiaatteita. Tärkeää olisi, että osallistujia klusterissa on laajasti eri sidosryhmistä, erityisesti yrityskentältä. Linkki klusterien toimintaa esittelevälle sivulle Lapin luotsissa: <https://lapinluotsi.fi/lapin-ennakointityo/ennakoinnin-toimialaklusterit/> .

**Yhteistä keskustelua luovien alojen toimialaklusterin toiminnasta:**

**Taina Torvela:** Tulevaisuuden näkymissä on luovan sektorin rooli. Klusterin avulla voidaan kasvattaa meidän vahvaa roolia muutoksessa. Esimerkiksi The New European Bauhaus -konseptissa on roolia luovalle sektorille vihreässä siirtymässä - ilman luovaa sektoria ei muutos onnistu. Klusteri voisi sanottaa lappilaista Bauhaus-ajatusta eteenpäin ja tehdä näkyväksi eri tavoin (esim. Arctic Design Week). Olemmeko ottaneet koppia? Mikä rooli muotoilulla on vastuullisuuden edistämisessä eri organisaatioissa? Miten tätä kokonaisuutta voitaisiin sanoittaa ja viedä eteenpäin? The New Arctic European Bauhaus?

**Katariina Imporanta:** Klusterin yhtenä tavoitteena voisi olla muotoiluyritysten toiminnan näkyväksi tekeminen ja muotoilua hyödyntävien yritysten toimintojen saaminen näkyväksi. Löytyykö meiltä yhteistä viestejä – yhteistä ääntä koko alalle ja sektorille? Mitä halutaan edistää ja viedä eteenpäin?

Mitä tarpeita meillä on? Voisiko olla yhteinen keskustelufoorumi? Entä voitaisiinko nähdä kasvotusten ja tilaisuus olla avoin myös laajemmin Lapin alueelle (nyt hyvin Rovaniemi-keskeinen)? Meidän täytyy löytää yhteinen suunta ja valita mitä tekoja me päätämme tehdä?

**Julius Oförsagd:** Tärkeää yhteisen äänen etsiminen ja vahvistaminen. Miten muodostetaan yhteinen suunta ja prioriteettilista ja tekoja eteenpäin? Tärkeää valita painopisteet ja käydä keskustelua nykytilasta ja tulevaisuuden tarpeista.

**Maria Huhmarniemi:** Muotoilun kentällä voi tuoda ratkaisuja ja taide vaikuttaa ihmisten asenteisiin, arvoihin, visiointiin ja tulevaisuuskuviin. Voitaisiinko tehdä esimerkiksi yhteinen benchmarking-bussimatka Iihin, jossa tutustua miten taide toimii vihreän siirtymän ja yrittäjien kanssa?

**Tomi Aho:** OKM kulttuuriministeriöllä on konserniuudistus meneillään -luova ja vastuullinen ja tutkimuksellinen tekeminen mahdollistaa uudistumisen. Sen osalta on lähestytty toimintaympäristön muutostekijöistä. Luovuus on tunnistettu. Lisäksi tiedoksi että Taike on saanut vetovastuulleen 3-vuotisen valtakunnallisen ESR+ -koordinaatiohankeen Luova verkko. Klusterin olisi hyvä yhdistää voimavaroja koordinaatiohankkeen kanssa mm. toiminnan maakunnallistamisessa ja ylimaakunnallistamisessa.

**Joonas Martikainen:** Tärkeää luottamus, ymmärrys pyytää apua ja kohtaaminen. Yhteinen kohtaaminen ja keskustelu esim. nykytilan purkaminen, tulevaisuuden hahmottaminen, benchmarking-tilaisuudet, kun on tarpeeksi osallistujia. Entä halutaanko joku muualta käymään täällä?

1. **Luovien alojen kuulumiset ja lähitulevaisuuden näkymät**

Käytiin yhteistä keskustelua luovien alojen kuulumisista ja lähitulevaisuuden näkymistä.

**Toimialan tilanne:**

**Joonas Martikainen:** Kulttuuritapahtumissa on tapahtumatekniseen osaamisen liittyviä haasteita - mistä löytyvät tekijät? Tarvitaan osaavia ihmisiä tapahtumien rakentamiseen (tapahtumatuotantojen esitystekninen henkilökunta). Mitä paremmat tyypit, sitä paremmat tilaisuudet.

**Jussi Leipälä:** Haasteita musiikkihenkilökunnan ja mediapuolen projisointien ym. osalta silloin, kun tulee vaje tekijöistä ja pyöritetään vajaamiehityksellä, loputkin häipyy tai sairastuu (näin kävi viime kesänä). Alalle hakeutunut hyvin opiskelijoita, mutta haasteena on, miten saadaan jäämään tänne pohjoiseen töihin? Työssä jaksaminen on haasteena ja lisäksi meneekö rahoittajalle läpi 14 tunnin työpäivät?

**Johanna Partanen:** Lapissa on tehty paljon kulttuurimatkailutyötä ja ympärivuotisen matkailun osalta kulttuurilla on paljon mahdollisuuksia – olisiko hyvä järjestää yhteinen tapaaminen matkailuklusterin kanssa? Luovilla aloilla on tehty paljon yhteistyötä sote-palvelujen kanssa. Elinvoima- ja elinkeinopuolella on paljon tekemistä.

**Tomi Aho:** Signaalina kentältä: 3 asiantuntijapaikka oli auki (kulttuuri, työhyvinvointi, moninaisuus) ja tuli 340 hakijaa tehtäviin. Joko kertoo siitä, että kulttuurialan hyvinvointi koetaan tärkeäksi tai että TAIKE on onnistunut työssään. Työhyvinvointi ja työssä jaksaminen Filmiapaja-hankkeessa. Hyvä vierailukohde: Oulu kulttuuripääkaupunki 2026-kokonaisuus.

**Tytti Mäenpää:** Julkisen sektorin olisi hyvä huomioida myös yksityisyrittäjiä ja vähentää byrokratiaa pienyrittäjille. Miten saada hankintojen maailmaa ketterämmäksi? Julkiset kilpailutukset ovat työllistäviä, hankalia ja vaativia. Voisiko niitä saada jotenkin helpommaksi? yhteinen kasvokkainen ja mahdollinen yhteinen reissu ovat kannatettavia.

**Miltä tulevaisuus näyttää:**

**Katja Suopajärvi:** Luovat alat näyttäytyy TE-toimiston arjessa vaihtelevasti, kun siihen sisältyy monenlaista. Kaikki ei löydä työpaikkaa, joten työpaikka pitää usein itse luoda. Miten auttaa alan työllistymismahdollisuuksia, kun työnantajien tarpeet ei välttämättä kohtaa osaamista? Miten osaamispula näkyy esim. pelialalla?

**Pertti Rauhala:** Pelipuolen osaajia on koulutettu ja koodareista on valtakunnallinen puute. Rahoittajat ovat rahoittaneet alaa pitkään – missä ovat syntyneet yritykset? Tarvitaan alueelle startup-yrityksiä viemään omia pelejä yrityksiksi. Koronan aikana on herätty, että on muutakin kuin matkailua. Luovien alojen pelialan yrityksille (myös softa) on Lappi hyvä alue. Alaa pitäisi buustata enemmän, mikä loisi työskentelyalustoja rajapinnoilla työskenteleville artisteille. Uusien yritysten synnyttäminen on suuri pullonkaula, jonka eteen pitäisi tehdä työtä yhdessä.

**Taina Torvela:** Startup yritysten lisäksi tarvitaan etabloituneita yrityksiä. Yrityspalveluissa tehtävänä on kehittää startupeja yhteistyössä Petrin ja Pertin kanssa. Tarvitaan muitakin tukijalkoja kuin matkailu. Opiskelijoiden jäämisestä alueelle on huolehdittava. Miten saada peli-/tuoteaihioista ym. menestyvää liiketoimintaa?

**Joonas Martikainen:** Startup-toiminnassa on iso haaste tunnistaa lainalaisuudet ja haasteet. Puuttuvaa asiantuntijuutta on monissa organisaatioissa. Alan osaamisen edistämisen esimerkkejä löytyy esim. Kotkasta, jossa Tomi Purovaara edistää taiteiden roolia kulttuurijohtajana ja Tromssassa luovat alat ja nuorten terveyspalvelut on yhdistetty toisiinsa.

1. **Muut asiat**

Maria Huhmarniemi ehdotti, että jatkossa kutsutaan Lapin yliopistosta mukaan myös Heidi Pietarinen. Koulutus- ja kehittämispalveluista voisi myös olla joku, esim. Niina Oinas, joka voisi edustaa myös Lapin Taikusydän-verkostoa, joka edistää taiteen ja kulttuurin käyttöä sotesektorilla.

1. **Seuraava kokous**

Syksyllä Julius ja Taina järjestävät yhteisen tapaamisen ja seuraava klusterikokous järjestetään tammikuussa. Huomioidaan järjestämisessä Arctic Design Week.